**ELŐTERJESZTÉS**

**Szombathely Megyei Jogú Város Közgyűlésének 2022. március 31-i ülésére**

**Javaslat Szombathely Megyei Jogú Város Önkormányzata tulajdonában lévő gazdasági társaságokkal kapcsolatos döntések meghozatalára**

**I. Javaslat önkormányzati tulajdonú gazdasági társaságok 2022. évi üzleti terveinek elfogadására**

1./ Weöres Sándor Színház Nonprofit Kft. (1. számú melléklet)

A társaság az Önkormányzat 2022. évi költségvetéséről szóló 2/2022. (III. 1.) önkormányzati rendelet szerint 202.324 eFt önkormányzati támogatással (ebből 163.720 eFt önkormányzati működési támogatás, 37.404 eFt a színházépületért fizetett bérleti díj összegével azonos fenntartói támogatás, 1.200 eFt GDPR feladatok támogatása) 302.075 eFt központi költségvetési támogatással számolhat. Ezen felül 71.821 eFt ágazati bértámogatást, 73.460 eFt jegy-és bérletbevételt, 15.888 eFt egyéb bevételt tervez, így a 2022. évre összesen várható bevétel 665.568 eFt.

A 2022. évre tervezett kiadások együttes összege 672.135 eFt, amelyből jelentős tétel a 444.764 eFt összegű személyi kiadás, és az ehhez kapcsolható 72.160 eFt összegű alvállalkozói ráfordítás. Az anyagjellegű szolgáltatások összege 90.809 eFt

Összességében az üzleti tervben a társaság 2022. évre várható adózott eredménye 83 eFt.

A társaság felügyelőbizottsága az üzleti tervet elfogadta.

2./ Fogyatékkal Élőket és Hajléktalanokat Ellátó Közhasznú Nonprofit Kft. (2. számú melléklet)

A társaság az Önkormányzat 2022. évi költségvetéséről szóló 2/2022. (III. 1.) önkormányzati rendelet szerint 120.000 e Ft önkormányzati működési támogatással, továbbá 167.273 eFt állami normatív hozzájárulással számol, emellett 328.940 eFt bevételt tervez (szociális ágazati pótlék, közfoglalkoztatás, egyéb pályázati bevételek, egyéb bevételek), így 2022. évre az összes várható bevétele 616.213 eFt.

A 2022. évre tervezett kiadások együttes összege 616.213 eFt.

Így összességében az üzleti tervben a társaság 2022. évre várható adózott eredménye 0 Ft.

A társaság felügyelőbizottsága az üzleti tervet elfogadta.

3./ AGORA Savaria Kulturális és Médiaközpont Nonprofit Kft. (3. számú melléklet)

2022. január 1. napjától új névvel működik a Szombathelyi Médiaközpont Nonprofit Kft., aki ugyanezen időponttól kezdődően átvette a megszűnt AGORA Savaria Kulturális Központ feladatait.

Emellett a Közgyűlés a 260/2021. (XII.21.) Kgy. számú határozatában arról is döntött, hogy 2022. július 1. napjától a Szombathelyi Képző Központ Nonprofit Kft. beolvadással egyesüljön a Kft.-vel.

A most elkészült üzleti terv ennek hatásaival még nem számol.

Fenti közgyűlési határozathoz kapcsolódóan önkormányzatunknak, mint a két egyesülő társaság tulajdonosának, szükséges egy technikai döntést is meghoznia.

A számvitelről szóló 2000. évi C. törvény szerint az átalakulás kapcsán a létrejövő társaság mérlegében negatív tőkesor nem szerepelhet, azonban mindkét társaság mérlegében az eredménytartalék összege negatív. A Szombathelyi Képző Központ Nonprofit Kft. eredménytartaléka mínusz 28.739 ezer forint, az AGORA Savaria Nonprofit Kft. várható eredménytartaléka mínusz 67.389 ezer forint. A tőketartalékban szereplő összegek a negatív eredménytartalékkal szemben átvezethetők az átalakulás folyamán, azonban a lekötött tartalék összegének átvezetését az átalakulás kapcsán átvezetni nem lehetséges. A probléma megoldása az, ha ezen összegek átvezetése az átalakulásban résztvevő társaságoknál a 2021. december 31-i mérlegében már megtörténik, amire a számvitelről szóló törvény 38.§ (11) bekezdése ad lehetőséget: „*A gazdasági társaságnál a lekötött tartalékban kimutatott pótbefizetés összegét az eredménytartalék javára kell átvezetni, amennyiben a gazdasági társaság tulajdonosa (tagja) a pótbefizetésből származó követeléséről lemond, a lemondás időpontjával.*” Ez esetben a társaságok nyitómérlegében szereplő negatív eredménytartaléka csökken a pótbefizetésből származó követelés elengedésével, és így biztosítható, hogy a létrejövő társaság saját tőkeelemei pozitívak legyenek minden soron, ami az átalakulás feltétele. Vagyis a Közgyűlésnek egy olyan döntést szükséges hoznia, amely szerint 2021. december 31. napjával a két társasággal szemben fennálló, a pótbefizetésből adódó követeléséről lemond és azt az eredménytartalék javára átvezeti.

A társaság az Önkormányzat 2022. évi költségvetéséről szóló 2/2022. (III. 1.) önkormányzati rendelet szerint 318.800 eFt önkormányzati támogatással (amiből 270.000 eFt működési támogatás, 18.800 eFt városi nagyrendezvények támogatása és 30.000 eFt az AGORA Kulturális Központ elszámolása során várható bevétel) számol. Az értékesítés nettó árbevétele 170.729 eFt (ebből a televízió működéséhez kapcsolódó bevételek összege 17.850 eFt, a Savaria Fórum bevétele 22.175 eFt, az AGORA közművelődési tevékenységhez köthető bevétel 129.784 eFt, valamint 920 eFt a tervezett gépjármű értékesítés). A pályázati és egyéb támogatások összege 87.628 eFt, így a 2022. évre összesen várható bevétel 577.157 eFt.

A 2022. évre tervezett kiadások együttes összege 577.157 eFt, így összességében az üzleti tervben a társaság 2022. évre várható adózott eredménye 0 eFt.

A társaság felügyelőbizottsága a 2022. évi üzleti tervet elfogadta.

4./ Szombathelyi Képző Központ Nonprofit Kft. (4. számú melléklet)

Tekintettel arra, hogy a Közgyűlés a 260/2021. (XII.21.) Kgy. számú határozatában arról döntött, hogy 2022. július 1. napjától a Szombathelyi Képző Központ Nonprofit Kft. beolvad az AGORA Savaria Kulturális és Médiaközpont Nonprofit Kft.-be, a társaság csak 2022. első félévére készítette el üzleti tervét.

A társaság kiemelt tevékenysége volt a 2016. október 1. napjával induló és 2022. március 31-ig tartó TOP-6.8.2-SH1-2016-00001 „Gazdaság és Foglalkoztatásfejlesztési Partnerség a Szombathelyi járás területén” elnevezésű projekt megvalósítása. Szombathely Város Önkormányzatának vezetésével a partnerség képzési és foglalkoztatási programot valósított meg. A Kft. 2022. április 1. napjától is folyamatosan biztosítja a munkaerő-piaci szolgáltatásait az álláskereső ügyfelek részére.

A Kft. az üzleti tervét 2022. I. félévre 15 millió Ft önkormányzati működési támogatással készítette el.

2022. első felére összesen 26.649 eFt költséggel és ugyanekkora összegű bevétellel számol a társaság, így a várható félévi eredménye 0 Ft lesz.

A társaság felügyelőbizottsága az üzleti tervet elfogadta.

5./ Szombathelyi Parkfenntartási Kft. (5. számú melléklet)

A Közgyűlés a 228/2021 (XI.25.) Kgy. számú határozatával elfogadta az új parkfenntartási koncepciót, amely alapján 2022. március 4-én aláírásra került a parkfenntartási szerződés módosítása.

A társaság az Önkormányzat 2022. évi költségvetéséről szóló 2/2022. (III. 1.) önkormányzati rendelete és a parkfenntartási szerződés szerint parkfenntartási feladatokra 472.441 eFt vállalkozói díjjal számol, valamint további 13 millió Ft bevételt tervez egyéb piaci megbízásokból, így 2022. évre a várható bevétele 485.441 eFt. A szerződéses összeg bruttó 150 millió Ft összegben tartalmazza a géppark tervezett fejlesztéseinek 2022. évben esedékes kifizetéseit is.

A 2022. évre tervezett kiadások együttes összege 436.243 eFt.

Így összességében az üzleti tervben a társaság 2022. évre várható adózott eredménye 49.198 eFt, amely azonban nem a tevékenység eredményességét jelzi, hanem a gépbeszerzésekhez kapcsolódó, az árbevételben jelentkező keretösszeg növekedés és a költségelszámolás (értékcsökkenési leírás) hatása miatt van.

A társaság felügyelőbizottsága az üzleti tervet elfogadta.

6./ Vas Megyei Temetkezési Kft. (6. számú melléklet)

A társaság az Önkormányzat 2022. évi költségvetéséről szóló 2/2022. (III. 1.) önkormányzati rendelete szerint 2022. évben nem részesül önkormányzati támogatásban. A Kft. 460.000 eFt nettó árbevételt tervez az idei évre, a kiadások összege ugyanekkora nagyságrendű, amelynek jelentős hányada (271.800 eFt) személyi jellegű kiadás.

Így összességében az üzleti tervben a társaság 2022. évre várható adózott eredménye 0 Ft.

A társaság felügyelőbizottsága a 2022. évi üzleti tervet elfogadta.

7./ Savaria Városfejlesztési Kft. (7. számú melléklet)

A társaság az Önkormányzat 2022. évi költségvetéséről szóló 2/2022. (III. 1.) önkormányzati rendelet szerint 50.000 eFt önkormányzati támogatással, 49.051 eFt árbevétellel, és 79.224 eFt projektekből származó egyéb bevétellel számol, így a 2022. évre összesen várható bevétele 178.275 eFt, ami megegyezik a 2022. évre tervezett kiadások együttes összegével.

Így összességében az üzleti tervben a társaság 2022. évre várható adózott eredménye 0 eFt.

A társaság felügyelőbizottsága a 2022. évi üzleti tervet elfogadta.

8./ Savaria Turizmus Nonprofit Kft. (8. számú melléklet)

A társaság az Önkormányzat 2022. évi költségvetéséről szóló 2/2022. (III. 1.) önkormányzati rendelet szerint 101.503 eFt önkormányzati támogatással számol, amelyből 32.879 eFt a feladat-ellátási megállapodás szerinti támogatás, 1.754 eFt GDPR feladatok támogatása, 54.770 eFt Savaria Karnevál, 12.100 eFt pedig az Érezd Szombathelyt programsorozat támogatása. Emellett a társaság 52.674 eFt nettó árbevétellel, és 98.774 eFt projektekből származó egyéb bevétellel, és 10 eFt pénzügyi műveletek bevételével számol, így a 2022. évre összesen várható bevétele 252.961 eFt.

A 2022. évre tervezett kiadások együttes összege 265.858 eFt.

Így összességében az üzleti tervben a társaság 2022. évre várható adózott eredménye – 12.897 eFt veszteség, amelynek fedezetéül a társaság 2021. évi eredménytartaléka szolgál.

A társaság felügyelőbizottsága az üzleti tervet elfogadta.

9./ Szombathelyi Távhőszolgáltató Kft. (9. számú melléklet)

A társaság alaptevékenységből származó bevételeinek tervezése 2012-től megváltozott. A lakossági felhasználóknak, illetve a külön kezelt intézményeknek nyújtott szolgáltatás díjait az Innovációért és Technológiáért Felelős Miniszter rendeletben határozza meg. Az elmúlt évben a díjak változatlanok maradtak. 2022. év tekintetében az érvényben lévő díjakkal kalkulálnak.

Az energiatámogatás tervösszege az érvényes rendeletben (19/2018. (IX.27.) ITM rendelet) szereplő fix és fajlagos támogatási mérték és az igénylés alapját képező lakossági felhasználások felhasználásával készült. Az Innovációért és Technológiáért Felelős Miniszter a Magyar Energetikai és Közmű-szabályozási Hivatal javaslattétele után rendelhet el módosítást, erre a gyakorlatban a fűtési időszak kezdetekor kerül sor. A földgáz ára a 2021/2022-es fűtési szezonra a megelőző évhez képest a kétszeresére növekedett. Meg kell jegyezni, hogy több tényező hatására 2020. I. félévben a gázárak rendkívüli mértékben csökkentek, így akkor nagyon kedvező árakat lehetett elérni a 2020/2021-es gázévre vonatkozóan. A tervkészítés során a Magyar Energetikai és Közmű-szabályozási Hivatal gyakorlatát figyelembe véve 1,2 milliárd Ft bevételi többlettel kalkulálnak a IV. negyedévre a fix támogatás terén a jelenleg érvényes rendeleti mértékhez képest.

A bevételek alakulását tehát jelentősen módosíthatja a kapcsolódó rendeletek módosítása.

A társaság pénzügyi helyzete a prognózis szerint 2022. évben is folyamatos likviditást biztosít a működéshez.

A hátralékkezelésnél a lakossági tartozások szinten tartásával, illetve csökkentésével számol a Kft. Mindezek ellenére elmondható, hogy a felhalmozott közüzemi - többek között távhődíj - tartozások rendezése önerőből gyakran már nem lehetséges. A lakásfenntartási nehézségekkel küzdőknek többsége önkormányzati bérleménnyel rendelkezik, jelentős részüknek több hónapos hátralékállománya van. Szombathely Megyei Jogú Város Önkormányzata 1076 aktív lakossági és 101 aktív közületi ingatlannal rendelkezik, melyekben távhőszolgáltatást biztosít társaságunk. Ebből az állományból 489 lakossági és 34 közületi ingatlanban halmoztak fel hátralékot (71.612 e Ft). Az önkormányzati hátralék a teljes lakossági hátralék 43,16% - át teszi ki.

A társaság üzleti tervben tervezett adózás előtti eredménye -231.527 eFt veszteség.

A társaság felügyelőbizottságának határozata az ülésen kerül ismertetésre.

10./ VASIVÍZ Zrt. (10. számú melléklet)

A társaság 2022. évben 8.144.121 eFt bevételt, 8.755.482 eFt kiadást és – 611.361 eFt adózás előtti eredményt, veszteséget tervez.

A fürdőszolgáltatás egész évre tervezett vesztesége 261.774 eFt, a fürdőkomplexum működtetésére vonatkozó, 2021. novemberben benyújtott terv alapján. A 2022. évi üzleti tervben az Önkormányzat által 100 mFt összegű támogatásával számolt a társaság, amit a -611.361 eFt adózás előtti eredmény már tartalmaz.

A társaság működését továbbra is befolyásolja a 2013. évtől nem emelt szolgáltatási díjak, az egyéb szolgáltatások díjainak befagyasztása, a keresztfinanszírozás tilalma, a munkavállalók elvándorlása, a jogszabályváltozások, valamint a koronavírus járvány miatti folyamatos bizonytalanság és sűrűn változó jogszabályok, valamint a 2022. évben bekövetkező drasztikus energia áremelkedés.

A felügyelőbizottság és az igazgatóság az üzleti tervet elfogadta.

11. Javaslat a SZOVA Nonprofit Zrt. 2022. évi üzleti tervével kapcsolatos döntések meghozatalára

A SZOVA Nonprofit Zrt. 2022. évi üzleti tervének véglegesítése folyamatban van. A rendszeres városgazdálkodási tevékenységek eredménye várhatóan jelentős, 250-300 millió forintos veszteség lesz. A veszteséget az okozza, hogy költségek jelentős mértékben emelkednek, a költségnövekedést azonban az önkormányzatokra és önkormányzati gazdasági társaságokra vonatkozó díjemelési tilalom miatt csak korlátozottan lehet beépíteni és érvényesíteni a szolgáltatási díjakban.

A SZOVA Nonprofit Zrt. várakozása szerint a rendszeres tevékenységek veszteségét 2022-ben egyszeri, ingatlanértékesítésekből származó bevétellel és nyereséggel kompenzálni lehet, így összességében üzemi szinten nyereséges gazdálkodással kalkulálhatnak.

A nyereség ellenére a likviditási helyzet várhatóan kiélezett lesz, mivel a jelzáloggal terhelt ingatlanok értékesítéséből származó bevétel csak korlátozottan használható fel: az OTP Bankkal kötött megállapodás alapján a devizakötvény esedékes törlesztő részleteinek 50%-a finanszírozható ebből a forrásból. Így a kötvénytörlesztés 50%-át, valamint a működési veszteséget más forrásból kell finanszírozni.

2022-ben a meglévő pénzeszközök felhasználása, az amortizációs keret egy részének működési célra történő igénybe vétele, valamint jelzáloggal nem terhelt ingatlanok értékesítése várhatóan biztosítja a társaság fizetőképességének megőrzését. Hosszabb távon azonban ez a helyzet nem tartható fent, az egyszeri bevételek nem tudnak fedezetet nyújtani a folyamatosan felmerülő költségekre – emiatt a következő évekre vonatkozó kilátások rosszak, a likviditási problémák megelőzéséhez a rendszeres bevételek jelentős növelésére lesz szükség.

A társaság üzleti tervében megfogalmazott további javaslatok egy része az Önkormányzat költségvetésére, valamint más önkormányzati cég üzleti tervére is hatással van, ezek a javaslatok további egyeztetést igényelnek.

Emiatt a teljes üzleti terv csak 2022. áprilisában kerül előterjesztésre. A társaság működése folyamatosságának fenntartása érdekében azonban néhány fontos döntés meghozatala nem halasztható, ezért javaslom, hogy a Közgyűlés hozzon döntést az alábbiakról:

* Béremelés: az év eleji 19%-os minimálbér emelés a társaság 280 munkavállalójából kb. 170 főt érintett. Ez azt jelenti, hogy jelenleg kb. 170 fő minimálbéren van foglalkoztatva, a bérek differenciáltsága és motiváló ereje megszűnt. Amennyiben nem tudnak valamennyi munkavállaló számára hasonló béremelést adni, tömeges kilépéssel kell számolni, amely a feladatok ellátását is veszélyezteti. Ezért a fizikai munkavállalók számára 2022. január 1-től, a szellemi dolgozók számára pedig 2022. április 1-től 20%-os béremelést javasol a társaság, amely már tartalmazza a minimálbér emelés hatását is azoknál a dolgozóknál, akiket ez az intézkedés érintett. A béremelés költséghatása az előzetes számítások szerint kb. 210 millió forinttal növeli az éves bértömeg összegét, amely így 1,347 milliárd forint lesz. A társaság igazgatóira a tervezett béremelés nem vonatkozik.
* Beruházási terv: (11. sz. melléklet) a likviditás megőrzése érdekében a beruházási keretet az előző évekhez képest tovább kell csökkenteni. Üzleti tervében azzal számol a társaság, hogy ~150 millió forintot tud elhasználódott eszközei pótlására fordítani. Ez azt jelenti, hogy a gépek és ingatlanok amúgy is kritikus műszaki állapota tovább romlik. A beruházási kényszer és a finanszírozási lehetőségek közötti ellentmondást részben használt járművek és munkagépek beszerzésével próbálják áthidalni. A használt eszközök beszerzése viszont kockázatot is hordoz magában, mivel műszaki állapotukat nem lehet teljes mértékben felmérni előzetesen, – ugyanakkor más lehetőség nincs.

A legrosszabb állapotban a hulladékgazdálkodási és a köztisztasági járművek vannak. Legalább egy használt kukásautó beszerzése elengedhetetlen ahhoz, hogy a feladatokat el lehessen látni, – ennek költségkerete 12 millió forint. Emellett egy kisebb, 4-5 tonnás, kommunális feladatokra is igénybe vehető szállítójármű beszerzése is elkerülhetetlen.

Az üzleti terv előkészítése során önkormányzati elvárásként megfogalmazott gépi utcaseprő kapacitás növelése érdekében egy használt seprőgép beszerzésével kíván eleget tenni a társaság, a beszerzés keretösszege 13 millió forint. A téli feladatok ellátásához pedig új sószóró adapterek vásárlása szükséges, ezekre 14 millió forintot különítenek el.

A megfogalmazott konkrét igények mellett további 32 millió forint tartalékkeretet kerül meghatározásra gépbeszerzésre, – ennek felhasználása az év közben jelentkező igények alapján történik majd.

Az Erdei iskola úti hulladéklerakó működési engedélyének meghosszabbításakor a környezetvédelmi hatóság figyelőkutak fúrását írta elő, amelynek tervezett költsége 7 millió forint.

A Jászai utcai telephelyen az utca melletti betonkerítés balesetveszélyessé vált, a felújítása várhatóan 8 millió forintba kerül majd.

A Sárdi-ér utcai telephelyre történő költözéshez kapcsolódóan több olyan beszerzés is szükségessé vált, amely a projekthez kapott támogatás terhére nem számolható el. A legjelentősebb tétel a kerítés kiépítése, emellett egy szerver, telefonközpont beszerzése és az irodaépület körüli terület rendezése is szükséges, – ezek a tételek azonban már 2021. évi beruházási tervben jóváhagyásra kerültek, 2022. évi forrást nem igényelnek.

A SZOVA Nonprofit Zrt. a működéséhez szükséges eszközök beszerzésére, beruházásokra 2022-ben 153 millió forintot tervez fordítani.

* Alvállalkozói díj emelése: Az általános díjemelési tilalom alól kivételt jelent a hulladékgazdálkodási közszolgáltatásban végzett alvállalkozói tevékenység, mivel a díjemelési tilalmat nem kell alkalmazni azokban az esetekben, amikor a díjemelés mértékét, számításának módját a felek a tilalom hatályba lépését megelőzően rögzítették. Az alvállalkozói szerződésbe foglalt képlet alapján az alvállalkozói díjat a 2021. évben alkalmazott 4,05 Ft/liter összegről 4,39 Ft/liter összegre javasolja emelni a társaság. Ez a 8 %-os díjemelés – változatlan szolgáltatási volument feltételezve – kb. 90 millió forint bevétel-növekedést eredményezhet. A díjemelés kockázata az, hogy az NHKV Zrt. elismeri és megtéríti-e a SZOMHULL Nonprofit Kft. növekvő költségeit.
* Ingatlan értékesítés: a fizetőképesség megőrzése érdekében 2022. évben több, jelzáloggal nem terhelt ingatlan értékesítésével számol a társaság. Szombathely Megyei Jogú Város Közgyűlése 70/2021. Kgy. sz. határozatával egy kivétellel engedélyezte ezeknek az ingatlanoknak értékesítését. A társaság igazgatósága az értékesítésre vonatkozó pályázat kiírását 2022. február havi ülésén jóváhagyta, így a pályázati felhívás várhatóan 2022. márciusában megjelenik. A meghirdetésre kerülő ingatlanok közül a 10427/33 helyrajzi számú, kb. 15.000 m2 területű Hajnóczy József utcai telek a 70/2021. Kgy. sz. határozatban nem szerepel,– ezért kérem a Tisztelt Közgyűlést, járuljon hozzá ennek a teleknek az értékesítéséhez.

**II. Javaslat a Savaria Turizmus Nonprofit Kft. könyvvizsgálójának megválasztására**

Tájékoztatom a Tisztelt Közgyűlést, hogy a Savaria Turizmus Nonprofit Kft. könyvvizsgálójának megbízatása 2022. április 1. napján lejár.

A köztulajdonban álló gazdasági társaságok takarékosabb működéséről szóló 2009. évi CXXII. törvény 4. § (1c) bekezdése alapján a könyvvizsgáló személyére az ügyvezetés a felügyelőbizottság egyetértésével tesz javaslatot a társaság legfőbb szervének.

A Polgári Törvénykönyvről szóló 2013. évi V. törvény 3:130. § (1) bekezdése alapján a könyvvizsgálót a legfőbb szerv választja, a (2) bekezdés szerint az állandó könyvvizsgálót határozott időtartamra, legfeljebb öt évre lehet megválasztani. Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés ag) szerint, ha a gazdasági társaságban az önkormányzati tulajdonrész az 50 %-ot eléri, vagy meghaladja, úgy a könyvvizsgáló megválasztása és díjazásának megállapítása kérdésében a Közgyűlés dönt.

A Közgyűlés 180/2020. (VI.25.) Kgy. sz. határozata alapján a társaság könyvvizsgálói feladatait 2020. április 2. napjától 2022. április 1. napjáig a Könyvdoktor Könyvvizsgáló és Könyvvezető Kft. (9700 Szombathely, Szélkerék u. 6., cégjegyzékszám: 18-09-105512, MKVK: 004801, könyvvizsgálatért személyében felelős: Szanyiné Kenedli Csilla bejegyzett könyvvizsgáló, MKVK: 004801) látja el 40.000,- Ft + ÁFA/hónap díjazás ellenében.

A társaság ügyvezetője ismételten a Könyvdoktor Könyvvizsgáló és Könyvvezető Kft. (személyében felelős könyvvizsgáló, Szanyiné Kenedli Csilla) megválasztását javasolja 40.000,- Ft + ÁFA/hónap díjazás ellenében, 2022. április 2. napjától 2023. április 1. napjáig.

A felügyelőbizottság a könyvvizsgáló személyére és díjazására vonatkozó javaslatot 2022. március 16-i ülésén tárgyalta és azt jóváhagyta.

**III. Javaslat a Lovas utca 23. szám alatti ingatlannal kapcsolatos döntés meghozatalára**

A 238/2021. (XI.25.) Kgy. számú határozat alapján a Közgyűlés a 1972/22 hrsz.-ú, természetben a Lovas u. 23. szám alatti ingatlan ingyenes használójának a Fogyatékkal Élőket és Hajléktalanokat Ellátó Közhasznú Nonprofit Kft.-t jelölte ki. A társaság ügyvezetője 2022. március 3. napján írásban kérelmezte, hogy a Közgyűlés jelölje ki a társaságot a fent nevezett ingatlan kezelőjének. Tekintettel arra, hogy az ingatlan kezelője jelenleg a SZOVA Nonprofit Zrt., így a Közgyűlésnek arról kell határoznia, hogy a SZOVA Nonprofit Zrt.-től az ingatlan kezelését visszaveszi, és új kezelőként a FÉHE Nonprofit Kft.-t jelöli ki.

**IV. Javaslat a Szombathelyi Távhőszolgáltató Kft. által használt hőközpontokra és kazánházakra vonatkozó ingyenes használati jogviszonyok meghosszabbítására**

Szombathely Megyei Jogú Város Közgyűlése a 245/1996. (IX. 26.) Kgy. számú határozatával biztosított ingyenes használatot a Szombathelyi Távhőszolgáltató Kft. részére 13 db, hőközpont, illetve kazánház funkciójú, önkormányzati tulajdonú helyiségre vonatkozóan.

Az alábbi táblázatban megjelölt ingatlanrészek ingyenes használati jogviszonyát a Közgyűlés két alkalommal, a 20/2007. (I. 25.) Kgy. számú, valamint a 426/2011. (X. 26.) Kgy. számú határozataival meghosszabbította.

|  |  |  |  |  |
| --- | --- | --- | --- | --- |
|  | **cím** | **rendeltetés** | **hrsz.** | **terület (m²)** |
| 1. | 11-es Huszár út 88. | hőközpont | 2164/11 | 406 |
| 2. | Karmelita u. 2/C | kazánház | 4739/2 | 82 |
| 3. | Bem József u. 12. pe. 1. | hőközpont | 2761/7/A/34 | 50 |
| 4. | Dr. Szabolcs Zoltán u. 1. fszt. 17. | hőközpont | 2553/4 | 25 |
| 5. | Dr. Szabolcs Zoltán u. 12. fszt. 1. | hőközpont | 2544/A/42 | 55 |
| 6. | Fő tér 17. | hőközpont | 6242/A/1 | 67 |
| 7. | Hunyadi J. u. 49. | hőközpont | 8192/2 | 38 |
| 8. | Malom u. 2. | hőközpont | 6870/A/53 | 69 |
| 9. | Petőfi S. u. 41. fszt. 7. | kazánház | 6107/3/A/91 | 182 |
| 10. | Rohonci u. 11. | hőközpont | 3587/27/A/89 | 71 |
| 11. | Rohonci u. 64. fszt. 5. | hőközpont | 2804/19/A/45 | 71 |
| 12. | Szent Márton u. 24. | hőközpont | 6614/36/118 | 56 |
| 13. | Váci M. u. 60. fszt. 1. | hőközpont | 2759/59/A/41 | 70 |

A Közgyűlés 120/2012. (III. 29.) Kgy. számú határozatával a fenti helyiségeken túl ingyenes használatot biztosított a Távhőszolgáltató részére a Rákóczi Ferenc u. 1-3. szám, 6467/9 hrsz.-ú ingatlanban található, 352 m² nagyságú, kazánház rendeltetésű ingatlanrészre is 2022. március 31. napjáig tartó határozott időtartamra.

A társaság ügyvezető igazgatója a fent körülírt helyiségekre vonatkozó használati jogviszonyuk 10 évvel történő meghosszabbítása iránti kérelemmel fordult Önkormányzatunkhoz.

A nemzeti vagyonról szóló 2011. évi CXCVI törvény 11. § (13) bekezdése rögzíti, hogy nemzeti vagyon ingyenesen kizárólag közfeladat ellátása, a lakosság közszolgáltatásokkal ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.

A Szombathelyi Távhőszolgáltató Kft., mint Szombathely Megyei Jogú Város Önkormányzatának többségi tulajdonában lévő gazdasági társaság a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 20. pontja értelmében közfeladatot lát el.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § a) pontja alapján 3 éves időtartamot meghaladó tartós ingyenes használatot engedélyezni a Közgyűlés jogosult.

Fentiek alapján javaslom a Tisztelt Közgyűlésnek, hogy a Szombathelyi Távhőszolgáltató Kft. ingyenes használati jogviszonyát a fenti táblázatban foglalt ingatlanokra vonatkozóan 2022. január 1. napjától 2031. december 31. napjáig tartó, míg a Rákóczi F. u. 1-3. szám alatti kazánház tekintetében 2022. április 1. napjától 2032. március 31. napjáig tartó határozott időtartamokra meghosszabbítani szíveskedjen.

**V. Javaslat a PRENOR Kft. bérleti szerződésével összefüggő döntések meghozatalára**

A Közgyűlés a 153/2013. (III. 28.) Kgy. számú határozatában az önkormányzat, mint bérbeadó és a PRENOR Kertészeti és Parképítő Kft., mint bérlő között 1994. szeptember 6-án létrejött bérleti szerződés felülvizsgálata alapján a „Bérleti szerződés megújítását” illetve a „Mezőgazdasági haszonbérleti szerződést” jóváhagyta, és felhatalmazta a polgármestert azoknak az önkormányzat képviseletében történő aláírására. A szerződések aláírására 2013. április 24. napján került sor.

A megújított bérleti szerződés 9. és 10. pontjai a szerződés tárgyát képező bérleményeken végzendő felújítás és korszerűsítés szabályait az alábbiakban határozzák meg:

„A felújítási költségek a Bérbeadót terhelik. A Felek megállapodnak, hogy a Bérlő minden év február 28. napjáig eljuttatja a Bérbeadónak az éves üzleti terv mellékletét képező beruházási tervet. A Felek megállapodnak abban, hogy amennyiben a beruházási tervben szereplő felújítási munka elvégzése szükségessé válik, úgy arról a Bérlő műszaki leírással és tételes költségvetéssel értesíti a Bérbeadót. Az értesítésre a Bérbeadó nyilatkozni köteles az értesítés kézhezvételétől számított 30 napon belül. A Bérbeadó válasznyilatkozatában a Bérlő felújításra vonatkozó kérelmét vagy elfogadja, vagy elutasítja, illetve részleges átdolgozásra visszaadhatja. Amennyiben a Bérbeadó az értesítés igazolt átvételétől számított 30 napon belül nem nyilatkozik, úgy a Bérlő felújításra való igényét teljes egészében elfogadottnak kell tekinteni. A Bérbeadói válasznyilatkozatot postai úton kell megküldeni azzal, hogy ezt az iratot a harmincadik napon postára kell adni.

A felújítási munkálatokat a Bérlő végzi el a Bérbeadó helyett, annak teljesítését igazolja a Bérbeadó felé, melynek teljesítését a Bérbeadó ellenőrizheti. Amennyiben a Bérlő igazolásának átvételét követő harminc napon belül a Bérbeadó nem nyilatkozik, a teljesítést elfogadottnak kell tekinteni. A határidő számítására nézve a 9.1. pontban foglaltak az irányadóak.

**Az elfogadást követően a Bérlő bérbeszámítással élhet a Bérbeadó felé, melynek maximális mértéke az éves bérleti díj 30 %-a.**

10. …A korszerűsítés körébe tartozó munkálatok költségei a Bérbeadót terhelik, ha ilyenre sor kerülne. Erre nézve is alkalmazni kell a felújítással összefüggésben tett és a jelen szerződés 9.2. és 9.3. pontjában foglalt nyilatkozatokat és eljárásokat.”

2021-ben is élt a társaság ezzel a lehetőséggel, akkor a tervezett beruházást elvégeztette, és arról a szerződés rendelkezéseinek megfelelő elszámolást az Önkormányzat részére megküldte.

A PRENOR Kft. ügyvezetője 2022-ben az alábbi költségek beszámítását kérelmezte az általuk bérelt önkormányzati tulajdonban lévő szombathelyi 2/7 hrsz.-ú, Béke téren található telephely korszerűsítéséhez kapcsolódóan:

* a hűtőház tetőszigetelés 2022-re áthúzódó költsége 2.960.762,- Ft
* fűtéskorszerűsítés 4.461.194,- Ft
* nyílászáró csere 2.267.880,- Ft

**Összesen (nettó) 9.689.836,- Ft**

A bérleti szerződés 9.3. pontja alapján a bérbeszámítás maximális mértéke az éves bérleti díj 30 %-a lehet. A bérleti díj összege jelenleg 33.172.126,- Ft/év + ÁFA, amelynek 30 %-a 9.951.638,- Ft + ÁFA, vagyis a tervezett fenti felújítási munkák elvégzése a keretösszeget nem éri el.

Szombathely Megyei Jogú Város Önkormányzata vagyonáról szóló 10/2014. (XII. 23.) önkormányzati rendelet 18. § (1) bekezdés b) pontjában rögzített értékhatárra figyelemmel a döntés meghozatalára a polgármester rendelkezne hatáskörrel, azonban tekintettel arra, hogy a bérleti díj teljes összege a költségvetésben betervezésre került, ezért szükséges a költségvetési rendeletben – a pénzmozgással egyébként nem járó – beszámításra kerülő összegnek a kiadási oldalon történő feltüntetése.

Kérem a Tisztelt Közgyűlést, hogy az előterjesztésben foglaltakat megtárgyalni, és a határozati javaslatokat elfogadni szíveskedjék.

**Szombathely, 2022. március 24.**

**/: Dr. Nemény András :/**

**I.**

**Határozati javaslat**

**........../2022. (III.31.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Weöres Sándor Színház Nonprofit Kft. 2022. évi üzleti tervét 202.324 eFt önkormányzati működési támogatással, 83 eFt tervezett adózott eredménnyel jóváhagyja.

**Felelős:** Dr. Nemény András polgármester

Dr. Horváth Attila

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Szabó Tibor András, a társaság ügyvezetője)

**Határidő:** azonnal

**II.**

**Határozati javaslat**

**........../2022. (III.31.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Fogyatékkal Élőket és Hajléktalanokat Ellátó Közhasznú Nonprofit Kft. 2022. évi üzleti tervét 120.000 e Ft önkormányzati működési támogatással 0 Ft tervezett adózott eredménnyel jóváhagyja.

**Felelős:** Dr. Nemény András polgármester

Dr. Horváth Attila alpolgármester

Dr. László Győző alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Németh Klára, a társaság ügyvezetője)

**Határidő:** azonnal

**III.**

**Határozati javaslat**

**........../2022. (III.31.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján az AGORA Savaria Kulturális és Médiaközpont Nonprofit Kft. 2022. évi üzleti tervét 318.800 eFt önkormányzati támogatással jóváhagyja.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Horváth Zoltán, a társaság ügyvezetője)

**Határidő:** azonnal

**IV.**

**Határozati javaslat**

**........../2022. (III.31.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján az AGORA Savaria Kulturális és Médiaközpont Nonprofit Kft.-vel, valamint a Szombathelyi Képző Központ Nonprofit Kft.-vel szemben fennálló, pótbefizetésből származó követeléséről 2021. december 31. napjával lemond, és a pótbefizetések összegét a társaságok eredménytartaléka javára rendeli átvezetni.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Horváth Zoltán, az AGORA Nonprofit Kft. társaság ügyvezetője

Bálint András, a Szombathelyi Képző Központ Nonprofit Kft. ügyvezetője)

**Határidő:** azonnal

**V.**

**Határozati javaslat**

**........../2022. (III.31.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Szombathelyi Képző Központ Nonprofit Kft. 2022. I. félévi üzleti tervét 15.000 eFt önkormányzati támogatással jóváhagyja.

**Felelős:** Dr. Nemény András polgármester

Dr. Horváth Attila alpolgármester

Dr. László Győző alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Bálint András, a társaság ügyvezetője)

**Határidő:** azonnal

**VI.**

**Határozati javaslat**

**........../2022. (III.31.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Szombathelyi Parkfenntartási Kft. 2022. évi üzleti tervét az Önkormányzat által fizetendő 472.441 eFt vállalkozói díj mellett jóváhagyja.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője

Izer Gábor, a társaság ügyvezetője)

**Határidő:** azonnal

**VII.**

**Határozati javaslat**

**........../2022. (III.31.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Vas Megyei Temetkezési Kft. 2022. évi üzleti tervét önkormányzati működési támogatás nélkül jóváhagyja.

**Felelős:** Dr. Nemény András polgármester

Dr. Horváth Attila

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője

Jancsóné Sárdi Katalin, a társaság ügyvezetője)

**Határidő:** azonnal

**VIII.**

**Határozati javaslat**

**........../2022. (III.31.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Savaria Városfejlesztési Nonprofit Kft. 2022. évi üzleti tervét 50.000 e Ft önkormányzati működési támogatással jóváhagyja.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője

Dr. Kovácsné Takács Klaudia, a társaság ügyvezetője)

**Határidő:** azonnal

**IX.**

**Határozati javaslat**

**........../2022. (III.31.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Savaria Turizmus Nonprofit Kft. 2022. évi üzleti tervét 34.633 eFt önkormányzati működési támogatással jóváhagyásra javasolja a társaság taggyűlésének.

A Közgyűlés felhatalmazza a polgármestert, hogy a társaság taggyűlésén a fenti döntést képviselje.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Vinczéné dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Grünwald Stefánia, a társaság ügyvezetője)

**Határidő:** azonnal

**X.**

**Határozati javaslat**

**........../2022. (III.31.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a Szombathelyi Távhőszolgáltató Kft. 2022. évi üzleti tervét -231.527 eFt adózás előtti eredménnyel jóváhagyásra javasolja a taggyűlésnek. A Közgyűlés felhatalmazza a SZOVA Nonprofit Zrt. vezérigazgatóját, hogy a társaság taggyűlésén a döntést képviselje.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője

Kovács Márta, a társaság ügyvezetője

Dr. Németh Gábor, a SZOVA Nonprofit Zrt. vezérigazgatója)

**Határidő:** azonnal

**XI.**

**Határozati javaslat**

**........../2022. (III. 31.) Kgy. sz. határozat**

Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (1) bekezdés am) alpontja alapján a VASIVÍZ ZRt. 2022. évi üzleti tervét jóváhagyja.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője)

**Határidő:** azonnal

**XII.**

**Határozati javaslat**

**........../2022. (III. 31.) Kgy. sz. határozat**

Szombathely Megyei Jogú Város Közgyűlése megtárgyalta a SZOVA Nonprofit Zrt. 2022. évi üzleti tervével kapcsolatos javaslatokat és az alábbi döntéseket hozta:

1. A Közgyűlés egyetért azzal, hogy a SZOVA Nonprofit Zrt. fizikai munkavállalói 2022. január 1-től, szellemi munkavállalói 2022. április 1-től átlagosan 20 %-os béremelést kapjanak. A 20 % béremelés a minimálbér és a garantált bérminimum emeléséből származó béremeléssel együtt értendő. A béremelés a társaság igazgatóira nem vonatkozik.
2. A Közgyűlés jóváhagyja, hogy a SZOVA Nonprofit Zrt. saját forrásból megvalósuló beruházásainak 2022. évi keretösszege 152.655 ezer forint legyen.
3. A Közgyűlés jóváhagyja, hogy a SZOVA Nonprofit Zrt. által a SZOMHULL Nonprofit Kft-nek számlázott alvállalkozói díj 2022. január 1-től 4,05 Ft/liter + ÁFA összegről 4,39 Ft/liter + ÁFA összegre emelkedjen, valamint a SZOMHULL Nonprofit Kft. által fizetendő előleg összege havi 30 millió forint + ÁFA összegről havi 60 millió forint + ÁFA összegre módosuljon és a Közgyűlés felhatalmazza a SZOVA Nonprofit Zrt. vezérigazgatóját és a SZOMHULL Nonprofit Kft. ügyvezetőjét, hogy az alvállalkozói szerződés módosítását aláírják.
4. A Közgyűlés felhatalmazza a SZOVA Nonprofit Zrt. vezérigazgatóját arra, hogy a 10427/33 helyrajzi számú, Hajnóczy József utcai telket a társaság belső szabályzatainak megfelelő versenyeztetési eljárás keretében értékesítse, és amennyiben a versenyeztetési eljárás eredményes, az ingatlan adásvételi szerződést terjessze a Közgyűlés elé jóváhagyásra.
5. A Közgyűlés felkéri a SZOVA Nonprofit Zrt. vezérigazgatóját, hogy a társaság 2022. évi teljes üzleti tervét az Önkormányzattal folytatott egyeztetést követően terjessze a 2022. április havi Közgyűlés elé.

**Felelős:** Dr. Nemény András polgármester

Dr. Horváth Attila alpolgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Dr. Németh Gábor, a SZOVA Nonprofit Zrt. vezérigazgatója)

**Határidő:** azonnal

**XIII.**

**Határozati javaslat**

**…./2022. (III.31.) Kgy. számú határozat**

Szombathely Megyei Jogú Város Közgyűlése javasolja a társaság taggyűlésének, hogy a Savaria Turizmus Nonprofit Kft. könyvvizsgálójának – az ügyvezetés felügyelőbizottság egyetértésével tett javaslata alapján – a Könyvdoktor Könyvvizsgáló és Könyvvezető Kft. -t (9700 Szombathely, Szélkerék u. 6., cégjegyzékszám: 18-09-105512, MKVK: 004801, könyvvizsgálatért személyében felelős: Szanyiné Kenedli Csilla bejegyzett könyvvizsgáló, MKVK: 004801) válassza meg 2022. április 2. napjától 2023. április 1. napjáig terjedő határozott időtartamra 40.000,- Ft + ÁFA/hónap díjazás ellenében.

A Közgyűlés felhatalmazza a polgármestert, hogy a társaság taggyűlésén a fenti döntést képviselje.

**Felelős**: Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért felelős:

Nagyné dr. Gats Andrea a Jogi és Képviselői Osztály vezetője

Grünwald Stefánia, a társaság ügyvezetője)

**Határidő**: a társaság taggyűlése

**XIV.**

**Határozati javaslat**

**........../2022. (III.31.) Kgy. sz. határozat**

Szombathely Megyei Jogú Város Közgyűlése a 1972/22 hrsz.-ú, természetben a Lovas u. 23. szám alatti ingatlan kezelését a SZOVA Szombathelyi Vagyonhasznosító és Városgazdálkodási Nonprofit Zrt.-től visszaveszi és új kezelőnek 2022. április 1. napjától a Fogyatékkal Élőket és Hajléktalanokat Ellátó Közhasznú Nonprofit Kft.-t jelöli ki.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Dr. Németh Gábor, a SZOVA Nonprofit Zrt vezérigazgatója

Németh Klára, a FÉHE Nonprofit Kft. ügyvezetője)

**Határidő:** 2022. április 1.

**XV.**

**Határozati javaslat**

**........../2022. (III.31.) Kgy. sz. határozat**

Szombathely Megyei Jogú Város Közgyűlése úgy döntött, hogy - a nemzeti vagyonról szóló 2011. évi CXCVI törvény 11.§ (13) bekezdésében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 20. pontjában, valamint a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § a) pontjában foglaltak alapján - a Szombathelyi Távhőszolgáltató Kft. részére a

1. 11-es Huszár út 88. szám alatti 406 m² alapterületű hőközpont elhelyezése céljára szolgáló épület- és telekrész,
2. a Karmelita u. 2/C szám alatti 82 m2 alapterületű kazánház,
3. a Bem J. u. 12. pe.1. szám alatti 50 m2 alapterületű hőközpont,
4. a dr. Szabolcs Z. u. 1. fszt. 17. szám alatti 25 m2 alapterületű hőközpont
5. a dr. Szabolcs Z. u. 12. fszt. 1. szám alatti 55 m2 alapterületű hőközpont,
6. a Fő tér 17. szám alatti 67 m2 alapterületű hőközpont,
7. a Hunyadi u. 49. szám alatti 38 m2 alapterületű hőközpont,
8. a Malom u. 2. szám alatti 69 m2 alapterületű hőközpont,
9. a Petőfi S. u. 41. fszt. 7. szám alatti 182 m2 alapterületű kazánház,
10. a Rohonci u.11. szám alatti 71 m2 alapterületű hőközpont,
11. a Rohonci u. 64. fszt. 5. szám alatti 71 m2 alapterületű hőközpont,
12. a Szent Márton u. 24. szám alatti 56 m2 alapterületű hőközpont, valamint
13. a Váci M. u. 60. fszt. 1. szám alatti 70 m2 alapterületű hőközpont elhelyezésére szolgáló

helyiségek ingyenes használati jogviszonyát – 10 évvel – 2031. december 31. napjáig, változatlan feltételekkel meghosszabbítja.

A Közgyűlés felkéri a kezelő SZOVA NZrt. vezérigazgatóját az ingyenes használatba adási megállapodások módosítására.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője

Dr. Németh Gábor, a SZOVA NZrt. vezérigazgatója)

**Határidő:** azonnal

**XVI.**

**Határozati javaslat**

**........../2022. (III.31.) Kgy. sz. határozat**

Szombathely Megyei Jogú Város Közgyűlése úgy döntött, hogy - a nemzeti vagyonról szóló 2011. évi CXCVI törvény 11.§ (13) bekezdésében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 20. pontjában, valamint a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § a) pontjában foglaltak alapján - a Szombathelyi Távhőszolgáltató Kft. részére a szombathelyi 6467/9 hrsz.-ú, Rákóczi F. u. 1-3. szám alatt található, 352 m² nagyságú ingatlanrészen fennálló ingyenes használati jogviszonyát 10 évvel, 2032. március 31. napjáig meghosszabbítja.

Egyebekben a használatba-adási megállapodás változatlan tartalommal marad hatályban.

A Közgyűlés felhatalmazza a polgármestert az ingyenes használatra vonatkozó szerződés módosításának aláírására.

**Felelős:** Dr. Nemény András polgármester

Dr. Horváth Attila alpolgármester

Dr. Károlyi Ákos jegyző

(A végrehajtásért:

Nagyné dr. Gats Andrea, a Jogi és Képviselői Osztály vezetője)

**Határidő:** azonnal

**XVII.**

**Határozati javaslat**

**........../2022. (III.31.) Kgy. sz. határozat**

1./ Szombathely Megyei Jogú Város Közgyűlése hozzájárul ahhoz, hogy a PRENOR Kft. az általa bérelt önkormányzati tulajdonban lévő szombathelyi 2/7 hrsz-ú, telephely megnevezésű ingatlanon lévő fűtéskorszerűsítést és nyílászáró cserét elvégezze, és ezen felújítási munkák, valamint a hűtőház tetőfelújításának 2022-re áthúzódó költségét 9.689.836,- Ft + ÁFA összegben a 2013. április 24. napján kelt „Bérleti szerződés megújítása” címet viselő megállapodás alapján fizetendő bérleti díjba beszámítsa.

2./ A Közgyűlés elhatározza, hogy a költségvetési rendelet következő módosítása során az 1./ pontban megjelölt 2022. évi beszámításnak a fedezetéről gondoskodik.

3./ A Közgyűlés felkéri a PRENOR Kft. ügyvezetőjét, hogy a felújítási munkálatok teljesítését igazolja az Önkormányzat felé. A Közgyűlés felhatalmazza a Polgármestert, hogy teljesítés elfogadása tekintetében, és a bérbeszámítási igénynek a 2022. évi bérleti díj vonatkozásában történő elfogadásáról nyilatkozzon.

**Felelős**: Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

(végrehajtásért:

Nagyné dr. Gats Andrea, a Jogi és Képviselői Osztály vezetője

Stéger Gábor, a Közgazdasági és Adó Osztály vezetője

Izer Gábor Nándor, a PRENOR Kft. ügyvezetője)

**Határidő:** 1./ pont: a költségvetési rendelet következő módosítását követő 15 napon belül

2./ pont: a költségvetési rendelet következő módosítása

3./ pont: a teljesítés elfogadását követően